Peter Frølich (1920–2017)

Peter Frølich (1920–2017) var en norsk næringslivsleder og motstandsmann.

Etter studentereksamen fra Bergen katedralskole i 1938 og juridisk embedseksamen i 1946 var han dommerfullmektig og advokatfullmektig 1946–1947. Frølich gikk deretter inn i industrikonsernet Rieber & Søn, der han var direksjonssekretær og direktør 1948–1969, senere administrerende direktør og konsernsjef 1970–1984. Han var styremedlem i Rieber & Søn 1959–1994 og styreformann 1977–1987. Frølich hadde flere styreverv innen handel, industri og skipsfart.

Som gymnasiast engasjerte han seg i Unge Høyre og ledet gymnassamfunnet Hugin. Frølich ble tildelt Deltagermedaljen for sin innsats som motstandsmann under okkupasjonen. Han satt i tysk fangenskap 1943–1944 sammen med andre norske studenter som ikke ville innordne seg.

Peter Frølich var far til advokat Peter Frølich, farfar til stortingsrepresentant Peter Christian Frølich og morfar til Jens Frølich Holte.

Peter Frølich ble født 21. februar 1920. Han døde 2. mai 2017 i Bergen.Anmeldte dødsfall, Bergensavisen, 6. mai 2017

 Referanser 

Kategori:Norske konsernsjefer
Kategori:Norske jurister
Kategori:Tillitsvalgte i Unge Høyre
Kategori:Norske motstandsfolk under andre verdenskrig
Kategori:Deltagermedaljen
Kategori:Personer fra Bergen kommune